Migri kuuli Helsingissä protestoivien turvapaikanhakijoiden vaatimuksia - Keskisuomalainen
Kotimaa 27.02.2017 19:15
Turvapaikanhakijat ovat protestoineet Rautatientorilla Suomen kielteisiä turvapaikkapäätöksiä ja pakolaispolitiikkaa vastaan.
Maahanmuuttovirasto (Migri) tapasi maanantaina Helsingissä protestoivia turvapaikanhakijoita. Viranomaiset kuulivat turvapaikanhakijoiden vaatimukset ja ratkaisuehdotukset.
Irakilaiset ja afganistanilaiset turvapaikanhakijat ovat protestoineet Rautatientorilla Suomen kielteisiä turvapaikkapäätöksiä ja pakolaispolitiikkaa vastaan. Heidän edustajansa syyttävät Migriä ammattitaidottomasti tehdyistä päätöksistä, jotka ovat johtaneet karkotuksiin hengenvaarasta huolimatta. He vaativat ongelmallisten tapausten uudelleenkäsittelyä ja palautusten jäädyttämistä.
Migrin ylijohtaja Jaana Vuorio lupasi tapaamisen vierailtuaan aiemmin leirissä. Irakilaiset ja afganistanilaiset tavattiin erikseen.
– Haluamme nimenomaan käydä keskustelua näiden delegaatioiden ehdoilla, että mitä he haluavat ottaa esille, hän sanoi.
Mielenosoitus Rautatientorilla Helsingissä viime viikon tiistaina. Kuva: Emmi Korhonen